Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 19. prosincaa 2010.

43(54)2010.

Evanđelje Mt 1,18-24
Isus će se roditi od Marije, zaručene za Josipa, sina Davidova.
Rođenje Isusa Krista zbilo se ovako.
Njegova majka Marija, zaručena s Josipom, prije nego se sastadoše, nađe se trudna po Duhu Svetom. A Josip, muž njezin, pravedan, ne htjede je izvrgnuti sramoti, nego naumi da je potajice napusti. Dok je on to snovao, gle, anđeo mu se Gospodnji ukaza u snu i reče: »Josipe, sine Davidov, ne boj se uzeti k sebi Mariju, ženu svoju. Što je u njoj začeto, doista je od Duha Svetoga. Rodit će sina, a ti ćeš mu nadjenuti ime Isus jer će on spasiti narod svoj od grijeha njegovih.« Sve se to dogodilo da se ispuni što Gospodin reče po proroku: »Evo, Djevica će začeti i roditi sina i nadjenut će mu se ime Emanuel – što znači: S nama Bog!« Kad se Josip probudi oda sna, učini kako mu naredi anđeo Gospodnji: uze k sebi svoju ženu. Riječ Gospodnja.

Meditacija
Prihvatite život- ali ga ne prihvaćajte samo tako
živite u povjerenju: Božja blizina vas jača
Uspravite se, podignite glave
Prihvatite život - prihvatite ga u vjeri,
živite ga u nadi - Bog se brine za vas
Uspravite se i podignite glave.
Prihvatite život - prihvatite ga kao obećanje
Živite ga u budućnosti : Božji život čeka
Uspravite se, podignite glave.
Claudiuss Gross

FRANJEVAČKO KULTURNO BLAGO
U Klovićevim dvorima otvorena je nesvakidašnja izložba, koja će zasigurno izazvati golemo zanimanje posjetitelja. "Milost susreta", naziv je izložbe koja svjedoči o prisutnosti i važnosti franjevaca na hrvatskom tlu tijekom proteklih osam stoljeća. Prvi se put na jednome mjestu može vidjeti neprocjenjiva umjetnička baština Franjevačke provincije sv. Jeronima. Takva je i portret renesansnog majstora Lorenzza Lotta biskupa Tome Nigrisa iz 16. stoljeća; jedna je to od najneprocjenjivijih umjetnina u Hrvatskoj. U Klovićeve dvore stigla je iz samostana na splitskom Poljudu, uz sva ostala djela iz dvadesetak samostana - od Istre do Kotora.
Izložbom se obilježavaju dvije obljetnice - osnutak franjevačkog reda prije 800 godina i trenutak kad je Frnjo Asiški zakoračio na hrvatsku obalu. Mnoge će iznenaditi što sve u svojim zbirkama i samostanima čuvaju naši franjevci. Remek-djela domaćih i stranih slikarskih majstora, kipara, zlatara i filigranara franjevci su naručivali za svoje crkve, a mnoga su im i darovana. Osim oduševljenih, bit će i onih koji će, možda, pomisliti da je uz takvo naslijeđeno bogatstvo teško s oltara propovijedati siromaštvo. Možda ih iznenadi, prema mišljenju mnogih, neočekivana izjava s izložbe. Postoji diskusija u našoj zajednici i redu da pomalo predajemo umjetnine nekom u ruke. Jer obnoviti jednu sliku košta oko 200.000 kuna, rekao je fra Josip Sopta. Je li to tek buba u uho onima koji bi o ovom problemu još mogli razmišljati ili samo intrigantan poziv na izložbu? Svakako je vrijedi vidjeti, a možda i fratri na nju vjernike pozovu s oltara. HRT
http://www.hrt.hr/index.php?id=76&tx_ttnews[tt_news]=98387&tx_ttnews[backPid]=75&cHash=b6cbbe2448
Izložba je otvorena do 20. veljače 2011. Pozivamo Vas da svojim prijateljima preporučite a i sami organizirano pođete na ovu izložbu.

4. nedjelja došašća godine A (Mt 1,18-24)
Popričesna meditacija
“Tko će uzići na Goru Gospodnju,
tko će stajati na svetom mjestu njegovu?
Onaj u koga su ruke čiste i srce nedužno:
duša mu se ne predaje ispraznosti.” (Ps 24,3-4)
Sveti Josip je Gospodina ljubio poput Marije. On zauzima istaknuto mjesto među svetima i odabranima, jer je prihvatio postati Isusov otac pred zakonom, dati mu ime i zahvaljujući njemu, može Davidova loza prihvatiti u tom sinu – Boga s nama.
Gospodin uzima tijelo čovjeka da učini djelo spasenja svijeta i da posveti čovjeka. Isus je potomak Davidov iz Jesejeva korijena, On je znak narodima, ključ koji nama sužnjima otvara vrata tamnice i onda vrata vječnoga života.
Gospodine! Okrijepi nas milošću da Božić dočekamo otvorena srca - i Tebe prihvatimo kao Put svojega života!
Priredio: Dario Miletić

ADVENTSKA AKCIJA
Već dvije godine pred Božić u našem samostanu prikuplja se hrana i ostale osnovne potrepštine za ratne prognanike iz Bosne koji žive u Udbini. Radi se o ljudima u potrebi koji su bez zaposlenja i žive od socijalne pomoći.
Ovoj akciji pridružuje se i naša župa Srca Isusova na Voštarnici i samostan u Kraju.
AKCIJA JE ZAVRŠENA:
Zahvaljujemo svima koji su sudjelovali u ovoj akciji.
Hrana će se predati 22. prosinca Župnnom uredu u Udbini odakle će se dijeliti stanovništvu.

.Posljednje nedjelje došašća dolazimo na svetu misu s osobitom skrušenošću. Ovih dana u mnogim župama upriličene su velike ispovijedi tijekom kojih vjernici imaju prigodu pred nekim od nazočnih svećenika pomiriti se s Bogom, pomirivši se prije toga s bližnjima svojim. Priznanjem i kajanjem za grijehe te odlukom da će se popraviti, stvara se nužni preduvjet da Bog, u svom božanskom milosrđu, čovjeku grijehe oprosti i u njegovu dušu vrati mir koji mu je potreban kao kruh svagdašnji. To u duhu želimo učiniti i prije ovog misnog slavlja ponizno priznajući svoje grijehe i kajući se za njih uz čvrstu odluku da ću, ako to već nisam, pripraviti se na Božić i kroz temeljitu sakramentalnu ispovijed. KT

BOŽIĆNA ISPOVIJED U DEVETNICI od 8 do 12 i od 15 do 19 sati
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 19. XII. IV. Došašća Urban, Tea, Vladimir
Ponedjeljak: 20. XII: Amon, Eugen, Makarije
Utorak 21. XII. Petar Kanizije, Snježana - Pobožnost utorkom sv. Anti - molitva.
Srijeda 22. XII. Honorat, Časlav
Četvrtak 23. XII. Viktorija, Vitka
Petak 24. XII. BADNJAK, Adam i Eva
PONOĆKA u 24 sata
Subota 25. XII. BOŽIĆ, ROĐENJE ISUSOVO
Mise kao nedjeljom u 8,30 u 10 i 19 sati
Nedjelja 26. XII. SV. STJEPAN, SVETA OBITELJ
Ponedjeljak: 27. XII: Sv. Ivanan ap. I ev.
Utorak 28. XII. Nevina dječica - Pobožnost utorkom sv. Anti - molitva.
Srijeda 29. XII. Toma Becket, Davor
Četvrtak 30. XII. Liberije, Trpimir
Petak 31. XII. ZAHVALNICA, Silvestar papa
Subota 1. I. NOVA GODINA, Marija Bogorodica
Nedjelja 2. I. II. NEDJELJA PO BOŽIĆU, Bazilije, Grgur
BOŽIĆNA ISPOVIJED U DEVETNICI od 8 do 12 i od 15 do 19 sati
Na Božić nema ispovijedi.
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

SRETAN BOŽIĆ I OBILJE BOŽJEG BLAGOSLOVA U NOVOJ 2011. GODINI ! želi: Fra Ilija Barišić, ofm misionar

MISIJSKA ZAJEDNICA MOLI I POMAŽE MISIONARE. Naša zajednica moli i pomaže fra Iliju. Obavijest novim kumovima: 50 € za za osnovnu školu, 100 € za srednju i 300 € za studente.
KUMOVI mogu predati uplate osobno u našim župama i samostanima ili u ZADRU osobno ili preko žiro računa: Hypo Alpe-Adria Bank d. d., Zagreb: 2500009-1101027824 s naznakom da je to za fra Iliju Barišić "kumstvo".

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)